text: Sydbank præsenterer flot årsregnskab
  01 marts 2017 kl. 15.02
  Sydbank præsenterede onsdag sit årsregnskab, der vækker glæde hos bankens administrerende direktør.
  Onsdag offentliggjorde Sydbank sit årsregnskab. Resultatet for 2016 viser et resultat før skat på 1,8 milliarder kroner mod 1,4 milliarder i 2015. Administrerende direktør i Sydbank, Karen Frøsig, et tilfreds med regnskabet.
  -Jeg er meget glad, fordi det viser mange gode takter i Sydbank. Det viser, at vi har medarbejdere, der har leveret en fantastisk indsats og nået det resultat, vi gik efter, siger hun til TV SYD.
  Overfor TV SYD understreger Karen Frøsig yderligere, at banken er kommet i mål med det gode regnskab via en god kollektiv indsats. Banken skriver i sin årsrapport, at forbedringen skyldes lavere nedskrivninger, lavere omkostninger og et tilfredsstillende beholdningsresultat.
  